Kynhlutlaus klósett eru algeng í Hornafjarðarbæ Stofnanir á Hornafirði bjóða upp á kynhlutlaus klósett . Stjórnsýsla Könnun starfsmanns Hornafjarðarbæjar leiddi í ljós að stofnanir sveitarfélagsins bjóða upp á kynhlutlaus salerni að undanskildum félagsheimilum í sveitum . Samtökin ’ 78 hafa ekki vitneskju um að stofnanir sveitarfélags á Íslandi hafi áður boðið upp á kynhlutlaus salerni . Jón Kristján Rögnvaldsson , félagsmálastjóri Hornafjarðar , segir að ungmennaráð bæjarins hafi borið upp erindi um merkingar á opinberum salernum og í kjölfarið hafi starfsmaður kannað hvernig staðan væri í sveitarfélaginu . „ Niðurstaðan var að allir skólar og byggingar sem við ráðum yfir nema eldri byggingar úti í sveitum bjóða upp á kynhlutlaus salerni . Það eru byggingar sem eru lítið í notkun og þarf að skoða samfara viðhaldi , “ segir Jón . Í eldri byggingu skólans eru eldri nemendur skólans og þar eru bæði merkt og ómerkt klósett . „ Við vorum ekkert að stefna að því að vera fyrsta sveitarfélagið en við erum glöð að þetta sé svona , “ bætir Jón við . Nemendur vildu gera þeim nemendum sem ekki vita af hvaða kyni þau eru auðveldara fyrir .